क्लींजिंग और एक्स्फोलिएट करना (Skin Cleansing and Exfoliating) शेविंग और ट्रिमिंग अपनी त्वचा को मॉइस्चराइज करना और देखभाल करना
एक अच्छा क्लींजर, रोमछिद्रों में जमा गंदगी, जो कि आगे जाकर धब्बों में बदल जाती है, को बाहर निकालने में और पूरी तरह से साफ करने में मदद करता है। बॉडी सोप आपके चेहरे को सुखाकर इसमें दरार पैदा करने या जलन का अहसास करा सकता है, तो केवल किसी बॉडी सोप का इस्तेमाल बस ना करें। आपकी त्वचा के प्रकार के अनुसार, फिर चाहे वो शुष्क त्वचा हो, तेलीय त्वचा हो या फिर सामान्य हो, साफ-सफाई वाले प्राकृतिक पदार्थों से बने हुए किसी अच्छे क्लींजर की तलाश करें।  तेल से सफाई करने की विधि (oil cleansing method) अपनी त्वचा को प्राकृतिक रूप से साफ करने का अच्छा तरीका है। ये सुनने में अजीब जरुर लग सकता है, लेकिन कुछ तेलों को मिलाकर इस्तेमाल करने से आप अपनी त्वचा को बिना हानि पहुंचाए भी इसमें मौजूद गंदगी को साफ कर सकते हैं। ये हर तरह की त्वचा के प्रकार के लिए एक अच्छा विकल्प साबित होगा, विशेष रूप से ऐसी त्वचा के लिए, जिसमें मुँहासों की समस्या है। अगर आपकी स्किन ड्राय है तो चेहरा धोने के लिए क्लींजिंग मिल्क या क्रीम इस्तेमाल करें। अगर आपकी स्किन नॉर्मल या कॉम्बिनेशन है तो चेहरा धोने के लिए जेल क्लीन्ज़र का इस्तेमाल करें। यदि आप कुछ ऐसे पदार्थों से बने हुए क्लींजर को खरीदना चाहते हैं, जिसमें मुँहासों की रोकथाम के गुण मौजूद हों, तो फिर एक ऐसे क्लींजर की तलाश करें, जिसमें सैलिसिलिक एसिड (salicylic acid), ग्लायकोलिक एसिड (glycolic acid), या फिर बेंजाइल परऑक्साइड (benzyl peroxide) हो। इन सभी में एंटीबैक्टीरियल क्व़ालिटी होती है और ये मुँहासों की रोकथाम के लिए बहुत उपयोगी होते हैं। अपने चेहरे को दिन में एक से ज्यादा बार धोने से आपकी त्वचा शुष्क हो जाती है। तो अपनी त्वचा को या तो सुबह में एक बार या फिर रात में एक बार धोना तय करें, लेकिन दोनों ही बार कभी ना धोएं। यदि आपको बीच में कभी भी अपने चेहरे को तरोताजा बनाने का मन होता भी है तो फिर यदि आप चाहें तो बिना क्लींजर के इस्तेमाल किये भी इसे हल्के गुनगुने पानी से भी धो सकते हैं।  कभी भी एकदम गर्म पानी का इस्तेमाल ना करें। गर्म पानी आपकी त्वचा को शुष्क कर देता है, तो इसकी जगह पर ठंडे या गुनगुने पानी का इस्तेमाल करें। अगर आपने दाढ़ी रखी है तो इसे फेस क्लीन्ज़र से धोने के बजाय हफ्ते में 2 से 4 बार माइल्ड शैम्पू से धोयें। इसके बाद इस पर बियर्ड ऑयल या बाम लगा लें। अपने चेहरे को टॉवल से रगड़ने की जगह पर थपथपा कर सुखाएं। अपनी चेहरे की त्वचा को लापरवाही के साथ बर्ताव करने से ये समय के साथ शिथिल होती जाती है। अगर आपके चेहरे पर फेसिअल हेयर्स हैं तो फेसवॉश को चेहरे पर अंदर तक पहुँचाने के लिए अच्छी तरह रगड़ें जिससे वो साफ़ हो जायें। यदि आपने दिन में सनस्क्रीन लगाई थी, तो सोने से पहले अपने चेहरे को धो लेना आपके लिए सही होगा। आपके द्वारा इस्तेमाल की जा रही इस सनस्क्रीन में बहुत सारे अलग-अलग तरह के पदार्थों का इस्तेमाल किया जाता है, जो कि यदि रात भर आपके चेहरे पर रह जाए, तो आपकी त्वचा को भारी नुकसान पहुंचा सकते हैं। वहीं दूसरी ओर यदि आपको पसीना नहीं आता है और ना ही दिन में सनस्क्रीन भी इस्तेमाल करते हैं, तो फिर आप अपने चेहरे को को आराम दे सकते हैं और चाहें तो किसी एक दिन क्लींजिंग करना भी छोड़ सकते हैं। हफ्ते में कुछ दिन, एक फेसिअल स्क्रब या फेसिअल एक्स्फोलिएट ब्रश के इस्तेमाल से मृत त्वचा और गंदगी को बाहर निकाला जा सकता है, जो शायद हर दिन धोने से भी बाहर नहीं निकल पाते। एक्स्फोलिएट से आपकी त्वचा स्वस्थ्य और चमकदार भी बन जाती है। ये आपकी त्वचा और बालों को कोमल कर के, चिकना बना कर आपकी त्वचा को भी तैयार कर देता है, जिसकी मदद से आपको बिना किसी जलन और परेशानी के बहुत ही कम समय में शेविंग कर पाने में मदद हो पाएगी।  एक्स्फोलिएट का इस्तेमाल करते हुए, स्क्रब को अपने चेहरे पर बेहद सौम्यता के साथ घुमावदार गति में, और हल्के हाथ से घिसें और फिर इसे अच्छी तरह से धो लें। एक सूखा फेसिअल ब्रश भी एक्स्फोलिएट करने का एक बड़ा अच्छा तरीका है। एक ऐसा ब्रश खरीद लें, जो विशेष रूप से चेहरे के लिए बना हो। धोने से पहले, इस ब्रश का इस्तेमाल मृत त्वचा को निकालने के लिए करें। इस ब्रश का इस्तेमाल करने के लिए अपनी त्वचा को सुखा लें, क्योंकि ये ब्रश गीली त्वचा पर अच्छी तरह से काम नहीं कर पाता है। फिर भले ही आप पूरी तरह से क्लीन शेव चाहते हैं, या फिर हल्की सी मूंछें या दाढ़ी रखना चाहते हैं, लेकिन फिर भी आपको अपने चेहरे के हिस्सों को हर थोड़े दिनों में शेव करने की जरूरत होगी। बाज़ार में मिलने वाले कुछ सस्ते और घटिया क्वालिटी के रेजर की जगह पर एक अच्छे, पैने और उच्च क्वालिटी के रेजर को लेकर आएँ। यदि आप एक अच्छे और क्लीन शेव के लिए मौजूद रेजर का इस्तेमाल करेंगे, तो इससे आपकी त्वचा बहुत अच्छा महसूस करेगी और अच्छी भी दिखेगी।  यदि आप एक डिस्पोजेबल रेज़र का उपयोग कर रहे हैं, तो इस बात का ध्यान रखें, कि एक ऐसी ब्रांड के रेजर का इस्तेमाल कर रहे हैं, जो डबल ब्लेड्स के साथ रेजर का निर्माण करते हैं। ये सारे ही बेहद कार्यकुशल होते हैं और एक ही ब्लेड से आपको एक क्लीन शेव मिलती है । आप चाहें तो इलेक्ट्रिक रेजर का भी इस्तेमाल कर सकते हैं। इस तरह के रेज़र्स का इस्तेमाल सिर्फ शुष्क त्वचा पर ही किया जाना चाहिए। एक स्ट्रेट रेजर की मदद से बहुत सटीक और अच्छी दाढ़ी बनाई जा सकती है। यदि आप एक स्ट्रेट रेजर खरीदने जा रहे हैं, तो फिर आपको इसे इस्तेमाल करने से पहले, इसके इस्तेमाल करना अच्छे से सीखना होगा, नहीं तो आप खुद को हानि भी पहुंचा सकते हैं। पानी की गर्माहट आपकी त्वचा को और आपके बालों को कोमल कर देती है, और इससे शेव करना आसान हो जाता है । यदि शेव करते वक़्त आपको किसी भी तरह की चोट लग जाती है, तो भी आपको चेहरे से गंदगी और बैक्टीरिया को हटाने के लिए, अपने चेहरे को अच्छे से धो लेना चाहिए। इस तरह से आपके चेहरे पर एक तरह की चिकनाई उपलब्ध हो जाएगी, जिससे कि जब आप शेविंग करेंगे, तो रेजर बहुत आराम से आपके चेहरे पर काम कर पाएगी। यदि आप इलेक्ट्रिक रेजर का इस्तेमाल कर रहे हैं, केवल तब ही अपने चेहरे को सुखाकर शेव करें, नहीं तो बिना क्रीम लगाए और सूखे चेहरे पर कभी भी शेव ना करें।  एक ऐसा क्रीम या जैल की तलाश करें, जिसमें ऐसे बहुत सारे केमिकल्स मौजूद ना हों, जो आपकी त्वचा को सुखाने, और जलन का अहसास दिलाने के लायक होते हों। शेविंग करने से पहले, अपने चेहरे की त्वचा और बालों को कोमल बनाने के लिए, शेविंग क्रीम को अपने चेहरे पैर कुछ समय के लिए लगे रहने दें। जब आप रेजर को अपने चेहरे पर चला रहे हों, तब इस पर बिलकुल भी दबाव ना डालें। यदि ब्लेड की धार बहुत तेज़ है, तो फिर रेजर ही आपका काम आसान कर देगा। सुरक्षित और प्रभावी शेव पाने के लिए, सुनिश्चित कर लें कि आप अपने चेहरे के बालों को इनकी बढत की दिशा में ही शेव कर रहे हैं, ना कि इसकी विपरीतं दिशा में।  यदि आपने बहुत हफ्तों तक शेव नहीं की है, तो ये बाल बहुत कड़क हो गये होंगे, तो सबसे पहले इन्हें क्लिपर्स की मदद से ट्रिम कर लें। शेविंग करने से पहले इन्हें जितना छोटा कर सकें, कर लें। शेव करते वक़्त अपनी रेजर को साफ रखने के लिए, इसे बार-बार गर्म पानी में डालते रहें। अच्छी शेव पाने के लिए अपने चेहरे की त्वचा को जितना खिंचाव ला पाएँ, लाएं। यदि आपको शेविंग करते वक़्त कोई कट लग जाता है, तो उसके कारण निकलने वाले रक्त को रोकने के लिए ठंडे पानी से चेहरे को धो लें। सुखाने के लिए, एक साफ टॉवल से थपथपाएं - रगड़ें नहीं। एक ऐसे मॉइस्चराइजर का इस्तेमाल करें, जो शेव के बाद में होने वाली जलन से राहत पहुंचा सके। बस एक बात ध्यान में रखें, कि आप ऐसा कोई भी मॉइस्चराइजर या अन्य प्रोडक्ट का इस्तेमाल नहीं कर रहे हैं, जिसमें ऐसे कोई भी पदार्थ मौजूद हैं, जो शेविंग के बाद आपके चेहरे को और भी ज्यादा जलन का अहसास दिलाएँ। शेव के बाद में बचे हुए बालों को सही आकार में और साफ बनाए रखने के लिए एक अच्छे और धारदार ट्रिमर या कैंची का इस्तेमाल करें। फिर भले ही आप एक क्रीम इस्तेमाल कर रहे हैं, एक तेल को इस्तेमाल कर रहे हों या फिर और किसी प्रॉडक्ट का इस्तेमाल कर रहे हों, बस हर बार चेहरे को धोने के बाद हर दिन एक अच्छे मॉइस्चराइजर का इस्तेमाल करना आपके लिए सही होगा। ऐसा करके त्वचा की कोमलता को बनाए रखने में मदद मिलती है और बहुत ज्यादा खुजली और दरारों से भी बचाया जा सकता है। अपने त्वचा के प्रकार के हिसाब से एक अच्छे मॉइस्चराइजर का चयन करें।  यदि आपकी स्किन ड्रॉय है, तो फिर आपको एक ऐसे मॉइस्चराइजर को यूज़ करना चाहिए, जिसमें जैतून का तेल, आर्गन ऑयल (argan oil), शिया बटर (shea butter), और लेनोलिन (lanolin) मौजूद हो। यदि आपकी स्किन ऑयली है, तो कुछ लाइट इंग्रेडिएंट वाले एक मॉइस्चराइजर को चुनें, जो सारा दिन आपकी त्वचा पर जमा न रहे। अगर आपकी स्किन पर हेयर्स हैं यानि दाढ़ी है तो आपको अपनी दाढ़ी पर ऑयल यूज़ करना चाहिए जिससे आपकी दाढ़ी और मूंछों के बाल सॉफ्ट और हेल्दी रहें। यदि आप अपनी त्वचा के अन्य किसी भाग को मॉइस्चराइज नहीं करते हैं, तो कम से कम अपनी आँखों के आसपास के हिस्से को एक क्रीम लगाकर, जरुर मॉइस्चराइज कर लें। इस जगह की त्वचा समय के साथ-साथ खराब होने लगती है, तो एक क्रीम के इस्तेमाल से इसे लंबे समय तक तरोताजा बनाए रखा जा सकता है। इस जगह को मॉइस्चराइज करना, खासतौर पर उन लोगों के लिए बेहद जरूरी होता है, जिनकी उम्र ज्यादा हो चुकी है, लेकिन आप यदि जवानी में भी इसका इस्तेमाल करने लगेंगे, तो भी आगे जाकर आपको इस से फायदा ही मिलेगा। ऐसा नहीं है कि इसके लिए आपको बाज़ार से एक महंगी क्रीम लेकर आने की जरूरत है। आप चाहें तो आपके मॉइस्चराइजर का इस्तेमाल कर सकते हैं या फिर आँखों के आसपास, हल्की मात्रा में नारियल के तेल का इस्तेमाल करें। आपके होंठों में, चेहरे पर मौजूद त्वचा के अन्य भागों की तुलना में कम ही तेल ग्रंथियाँ होती हैं, तो होंठों की प्रवृत्ति बहुत जल्दी सूखने और फटने वाली होती है। तो अपने होंठों को अच्छे आकार में रखने के लिए हर समय एक लिप बाम या नारियल का तेल लगाएँ। ठंड के दिनों में आपको बार-बार लिप बाम का इस्तेमाल करना होगा। सूरज की किरणों से हमारे चेहरे की त्वचा बहुत आसानी से क्षति पहुँचा सकती हैं, तो आप जब भी धूप में बाहर निकलें, तो सनस्क्रीन लगाना ना भूलें। आप चाहें तो इस हानि से अपनी त्वचा को बचा सकते हैं, इसके लिए आपको बस ठंड के दिनों में spf 15 से ज्यादा की सनस्क्रीन लगाने की जरूरत है और गर्मी के दिनों में spf 30 से ज्यादा की सनस्क्रीन की जरूरत है। सूरज की किरणों से अपने होंठों को भी बचाना ना भूलें। गर्मी के दिनों में सनग्लास पहनकर भी अपनी आँखों के आसपास की त्वचा को बचाया जा सकता है।
अपनी त्वचा के प्रकार के अनुसार एक अच्छा क्लींजर लाएँ: दिन में एक बार अपने चेहरे को धोएं: सनस्क्रीन या अन्य कोई प्रॉडक्ट को लगाकर सोने ना चले जाएँ: हर दिन एक्स्फोलिएट करें: एक अच्छी रेजर का इस्तेमाल करें: गुनगुने पानी से अपने चेहरे को धोएँ: जब आपका चेहरा गीला हो, तो उस समय शेविंग क्रीम लगाएँ: शेविंग की उचित तरकीब का इस्तेमाल करें: सब कुछ हो जाने के बाद में अपने चेहरे को धो लें: मॉइस्चराइजर लगाएँ: अपने चेहरे के बालों को ट्रिम करें: नियमित रूप से मॉइस्चराइजर का इस्तेमाल करें: अपनी आँखों के आसपास मॉइस्चराइज करें: अपनी होंठों को मॉइस्चराइज करें: सनस्क्रीन का इस्तेमाल करें:
https://www.wikihow.com/Care-for-Your-Face-(Males) https://www.wikihow.com/Care-for-Your-Face-(Males) https://www.wikihow.com/Care-for-Your-Face-(Males)
Cleansing and Exfoliating Shaving and Trimming Moisturizing and Protecting Your Skin